open-index/open-wikipedia-markdown huggingface dataset:
אלפר גזראווג'י

**אלפר גזראווג'י** (בלועזית: **Alper Gezeravcı** נולד ב-2 בדצמבר 1979) הוא טייס צבאי והאסטרונאוט הטורקי הראשון. הוא טס לתחנת החלל הבינלאומית ב-18 בינואר 2024 עם משימת Axiom Mission 3 (או Ax-3).

## ביוגרפיה
גזראווג'י נולד בסיליפקה, מרסין, טורקיה למשפחה ממוצא יורוקי, עם של נוודים.

לאחר שסיים את לימודיו לתואר ראשון בהנדסת אלקטרוניקה באקדמיה של חיל האוויר הטורקי באיסטנבול בשנת 2001, סיים את התואר השני שלו במכון הטכנולוגי של חיל האוויר בבסיס חיל האוויר רייט-פטרסון בדייטון, אוהיו, ארצות הברית.

גזראווג'י שירת כטייס קרב בחיל האוויר הטורקי. הוא הטיס מטוסים רבים כולל T-41, SF-260, T-37, T-38, F-5, KC-135 ו-F-16 במשך 15 שנים. הוא גם עבד כקפטן בטורקיש איירליינס במשך שבע שנים. גזראווג'י שימש כמפקד האגף האקדמי של טייסת התקינה וצוות אחראי ביחידת פיקוד הבסיס ה-10 באדנה.

גזראווג'י היה טייס בדרגת קולונל בצבא הטורקי. הוא היה בין החיילים שגורשו מהצבא הטורקי (TSK) בשנת 2012 כחלק מהחקירה על קונספירציית הריגול באיזמיר. הוא זוכה בשנת 2020, ולאחר מכן חזר לצבא הטורקי.

גזראווג'י נבחר לאסטרונאוט הטורקי הראשון מתוך 36,000 מועמדים. מינויו לאסטרונאוט הוכרז בסוף אפריל 2023 על ידי רג'פ טאיפ ארדואן. הוא קיבל הכשרה במשך 8 חודשים למסע בחלל, ונכנס לתקופת הסגר של שבועיים בפלורידה לפני שיגור עם צוות Ax-3 . [ממוזער| המראה של חללית [פלקון 9 הנושאת את הצוות]]
[שמאל|ממוזער| החללית [דרגון (חללית)|דרגון פרידום הנושאת את הצוות מתקרבת לתחנת החלל הבינלאומית]]
הוא המריא לחלל עם שיגור משימת Axiom Mission 3 של חברת אקסיום ספייס ב-19 בינואר 2024 ממתחם השיגור 39 של מרכז החלל קנדי בפלורידה על סיפון דרגון 2 של SpaceX ששוגרה באמצעות טיל פאלקון 9.

גזראווג'י הביא איתו את הדגל הטורקי, תמונות משפחתיות וכמה פריטים הקשורים לתרבות היורוק.

בנאומו הרשמי בחלל אמר (תרגום חופשי):

יחד איתו בחלל היו האסטרונאוטים מייקל לופז-אלגריה, ולטר וילדיי ומרקוס ואנדט. הצוות בילה 18 ימים בתחנת החלל הבינלאומית, כאשר הטיסה חזרה נדחתה פעמיים. גזראווג'י עבד על 13 ניסויים מדעיים בתקופה זו. גזראווג'י שהה 21 ימים בחלל ונחת ב-9 בפברואר 2024. עם חזרתו לארצו בטיסה מארצות הברית התקבל בכבוד רב בשדה התעופה.

ב- 13 בפברואר 2024, הוא מונה כחבר מועצת המנהלים של סוכנות החלל הטורקית.

## קישורים חיצוניים

## הערות שוליים

קטגוריה:אסטרונאוטים
קטגוריה:טייסים צבאיים
קטגוריה:אנשי צבא טורקים
קטגוריה:טורקים שנולדו ב-1979
יניב (סדרת טלוויזיה)

**יניב** היא קומדיית מצבים ישראלית. הסדרה שודרה בערוץ רשת 13 ונוצרה על ידי אבי בלקין וליאת שביט. הסדרה עוסקת בגבר בן 43 בשם יניב שעבר תאונה ופותח מסעדה ביתית וגורם לכאוס במשפחתו.

## עלילה
יניב אלג'ם (חנן סביון) הוא טבח צבאי שנפצע בעת מילוי תפקידו ויוצא לחודשיים של גימלים. אשתו אפרת (שני קליין), עושה את טעות חייה ורושמת אותו לאודישן למשחקי השף. יניב לא עובר את האודישן, אבל כשהשף אסף גרניט אומר לו: "אל תפסיק לבשל", הוא מחליט לפתוח מסעדה בתוך בית המשפחה שלו בנתניה. ומסתבר שחלום חייו של אסף, הוא סיוט חייהם של בני משפחתו שצריכים עכשיו לחיות עם אנשים זרים שמגיעים למסעדה אצלם בסלון.

## דמויות
* **יניב אלג'ם** (חנן סביון): אדם שמחליט להגשים את חלומו לפתוח מסעדה בביתו.
* **אפרת אלג'ם** (שני קליין): אשתו של יניב. לא מתרגשת מהרעיון של פתיחת מסעדה בבית.
* **אסתר אלג'ם** (תיקי דיין): אמם של יניב ודבי. אלמנה בת 72.
* **דבי אלג'ם** (אורנה בנאי): אחותו של יניב ובתה של אסתר. רווקה בת 45 שתמיד חיה בצל של אחיה ושום דבר שהיא עושה הוא לא מספיק טוב עבור אימה.
***עמית אלג'ם** (אמה אלפי): בתם בת ה-20 של יניב ואפרת, ואחותם של מתן וגיא. מתקשה עם ההמולה שנוצרה בבית עם פתיחת המסעדה.
***מתן אלג'ם** (אמיר בנאי): בנם בן ה-17 של יניב ואפרת, ואחיהם של עמית וגיא. עושה בושות אל מול אורחי המסעדה.
***גיא** **אלג'ם** (שרון ברק): בנם בן ה-10 של יניב ואפרת, ואחיהם של עמית ומתן. ילד תחמן.
***רפי ביסה** (אלברט אילוז): בן דודה של אסתר.

## ביקורות
בביקורת שפורסמה ב-"Tvbee" על ידי רועי אבן, הסדרה זכתה לביקורת על היעדר עלילה קוהרנטית, עם סצנות המתמקדות בסכסוכי שכנים, אחים ואמהות. המבקר תיאר את "יניב" כסדרת ילדים המשודרת בערוץ הלא נכון, עם התפתחויות ודמויות קלישאתיות. בנוסף, ציינו כי למרות נוכחותן של שחקניות ותיקות כמו תיקי דיין ואורנה בנאי, הסדרה לא מצליחה לספק רגעים משמעותיים או הומוריסטיים. "יניב" מושווית לא לטובה לסדרות מצליחות אחרות כמו "שנות ה-80" ו"נבסו", שחסרות אותה משיכה ומעורבות קהל. הסדרה השוותה ל"השגרירות", עוד קומדיה לא מוצלחת באותה הרשת, מה שמעיד על חוסר השקעה בכתיבה ובהפקה. תפקיד האורח של גילה אלמגור בפרק הבכורה מוזכר כנקודת שיא, אך משתמע שהסדרה עשויה שלא לזכות להצלחה משמעותית.

בביקורת שפורסמה באתר "ynet" על ידי סמדר שילוני, הסדרה זכתה לביקורת על חוסר מקוריות ודמיון לקומדיות מיושנות משנות ה-80. למרות צוות שחקנים מבטיח הכולל את גילה אלמגור ואורנה בנאי, הסיטקום לא מצליח לספק עלילות ודמויות מרתקות. הסיטקום מתואר כחסר עומק בדמויותיו ונשען על בדיחות עייפות. בנוסף צוין כי הפרק הראשון של "יניב" שודר בין שני חלקים של פרק של "האח הגדול", מה שהוביל לתסכול בקרב הצופים. הסדרה כוללת דמויות חד־ממדיות וקווי עלילה צפויים, עם מעט קשר בין הנושא הקולינרי לסיפור הכולל. סצנות המערבות את הדינמיקה המשפחתית של יניב, במיוחד עם אחותו דבי ואמו אסתר, זוכות לביקורת על כך שהן עצובות יותר מאשר מצחיקות.

בביקורת שפורסמה באתר "Time Out תל אביב" על ידי נעמה רק, נכתב כי למרות הקאסט המבטיח, "יניב" זוכה לביקורת על כך שהוא דומה לחיקוי של סיטקומים אחרים, עם דמות ראשית שנראית משנית וחוסר מקוריות בדינמיקה הקומית שלו. גילה אלמגור מודגשת כשחקנית בולטת בפרק הבכורה של הסדרה. הטון הקומי של "יניב" מתואר כמזכיר סיטקומים נשכחים משנות ה-80, חסרי מקוריות וליטוש.

## קישורים חיצוניים

## הערות שוליים

קטגוריה:קומדיות מצבים ישראליות
קטגוריה:קומדיות משפחתיות ישראליות
קטגוריה:סדרות טלוויזיה ישראליות שעלו לשידור בשנת 2023
קטגוריה:רשת: תוכניות וסדרות
ג'מה ריקי

**ג'מה ריקי** (באנגלית: **Jemma Reekie**; נולדה ב-15 ביוני 2000) היא אתלטית בריטית, סגנית אלופת עולם באולם (גלאזגו 2024) בריצת 800 מטר.

## ביוגרפיה
ריקי נולדה בקילברצ'ן שבסקוטלנד, הממלכה המאוחדת.

### 2017
#### אלופת אירופה עד גיל 20 בריצת 1500 מטר
באליפות אירופה עד גיל 20 שנערכה ביולי בגרוסטו שבאיטליה זכתה במדליית זהב בריצת 1500 מטר בתוצאה של 4:13.25 דקות.

### 2018
באליפות אירופה שנערכה באוגוסט בברלין שבגרמניה סיימה במקום 15 בריצת 1500 מטר בתוצאה של 4:10.35 דקות.

### 2019
באליפות אירופה באולם שנערכה במרץ בברמינגהאם שבממלכה המאוחדת סיימה במקום 11 בריצת 1500 מטר בשיא אישי חדש של 4:13.44 דקות.

#### אלופת אירופה עד גיל 23 בריצת 800 מטר ובריצת 1500 מטר
באליפות אירופה עד גיל 23 שנערכה ביולי ביבלה שבשוודיה זכתה בשתי מדליות זהב: בריצת 800 מטר בתוצאה של 2:05.19 דקות, ובריצת 1500 מטר בתוצאה של 4:22.81 דקות.

באליפות העולם שנערכה באוקטובר בדוחה שבקטר סיימה במקום 32 בריצת 1500 מטר בתוצאה של 4:12.51 דקות.

### 2021
#### מקום רביעי במשחקים האולימפיים
באולימפיאדת טוקיו שנערכה ביולי-אוגוסט סיימה במקום רביעי בריצת 800 מטר בשיא אישי חדש של 1:56.90 דקות.

### 2022
באליפות העולם שנערכה ביולי ביוג'ין שבאורגון, ארצות הברית, סיימה במקום 15 בריצת 800 מטר בתוצאה של 2:00.43 דקות.

באליפות אירופה שנערכה באוגוסט במינכן שבגרמניה סיימה במקום חמישי בריצת 800 מטר בתוצאה של 2:00.31 מטר.

### 2023
באליפות העולם שנערכה באוגוסט בבודפשט שבהונגריה סיימה במקום חמישי בריצת 800 מטר בתוצאה של 1:57.72 מטר.

### 2024
#### סגנית אלופת עולם באולם
באליפות העולם באולם שנערכה במרץ בגלאזגו שבממלכה המאוחדת זכתה במדליית כסף בריצת 800 מטר בתוצאה של 2:02.72 דקות, אחרי ציגה דוגומה מאתיופיה (2:01.90 דקות) ולפני נואלי יאריגו מבנין (2:03.15 דקות).

## שיאים אישיים
;אצטדיון
* ריצת 800 מטר: 1:56.90 דקות (2021)
* ריצת 1500 מטר: 3:58.65 דקות (2023)
* ריצת מייל: 4:19.40 דקות (2023)

;אולם
* ריצת 800 מטר: 1:57.91 דקות (2020)
* ריצת 1500 מטר: 4:00.52 דקות (2020)
* ריצת מייל: 4:17.88 דקות (2020), **שיא הממלכה המאוחדת**

## קישורים חיצוניים

קטגוריה:אתלטיות בריטיות
קטגוריה:רצות 800 מטר
קטגוריה:רצות 1500 מטר
קטגוריה:רצות למרחקים בינוניים
קטגוריה:רצות באולימפיאדת טוקיו (2020)
קטגוריה:אתלטיות בריטיות באולימפיאדת טוקיו (2020)
קטגוריה:בריטיות שנולדו ב-2000
יפים ליטבינובסקי

**יפים ולדימירוביץ' ליטבינובסקי** (ברוסית: **Ефим Владимирович Литвиновский**;  (25 במאי 1921 – 29 בינואר 1993) היה ממשתתפי המרד בסוביבור.
## קורות חיים

נולד בעיירה סמילה במרכז אוקראינה (כיום נמצאת המושבה בתחומי מחוז צ'רקאסי של אוקראינה) במשפחה יהודית. כשהיה בן שנה, עברה המשפחה לעיר סמרה שבמרכז רוסיה. הוריו נפטרו כשהיה בן 14. עבד כשוליית ספר. בשנת 1939 גויס לשירות חובה בצבא האדום.

מהיום הראשון של הפלישה הנאצית לברית המועצות לחם בחזית. במהלך הקרבות נפל בשבי הגרמני. בהתחלה הצליח להסתיר את יהדותו. נאסר במחנות שבויים תחת שם בדוי. לבסוף "התגלתה" יהדותו. הוא הופרד מהחיילים שאינם יהודים, ונשלח למחנה עבודה בגטו מינסק, שם שהה כשנה. בספטמבר 1942 נשלח עם עוד יהודים ממינסק למחנה הריכוז וההשמדה סוביבור שבפולין. במחנה הוא התקשר עם אלכסנדר פצ'רסקי, ולקח חלק פעיל התקוממות האסירים שהתרחשה במחנה ב-14 באוקטובר אותה שנה. בתחילת המרד הוא ביחד עם עוד אסירים חתך את גדר המחנה. ליטבינובסקי הצליח להימלט מהמחנה אל היערות שבסביבה. הוא, ביחד עם אסיר נוסף בשם צדוק לוין, נע דרך היערות מזרחה, עד שפגש יחידת הפרטיזנים סובייטים. הוא הצטרף אליהם ולחם בשורות הפרטיזנים עד לשחרור האזור על ידי הצבא האדום.

עם הגעת הצבא האדום, התגייס ליטבינובסקי מחדש לצבא. לחם בפולין, על גבורתו באחד הקרבות עוטר בעיטור התהילה. בסוף 1944 נפצע קשה, אושפז לתקופה ארוכה בבית חולים. לאחר שהחלים, שוחרר מן השירות הצבאי. לאחר המלחמה שב לסמרה. עבד לפרנסתו כספר. התחתן ונולדה לו בת.

בשנת 1963 ביחד עם אלכסיי וייצן וניצולים נוספים השתתף בפגישה הראשונה של תשתתפי המרד, אשר נערכה בדירתו של אלכסנדר פצ'רסקי בעיר רוסטוב על הדון. מאז נערך המפגש של הניצולים כל 5 שנים, עד למותו של פצ'רסקי ב-1990.

ב-29 בינואר 1993 נפטר בביתו בעיר סמרה. בשנת 2019 הותקן לוח הנצחה לזכרו על בניין, בו הייתה המספרה, בה עבד בעיר סמרה.

## קישורים חיצוניים
* ביוגרפיה של יפים ליטבינובסקי (רוסית)
* - סיפורו של יפים ליטבינובסקי (עברית)

קטגוריה:בורחים מכליאה על ידי גרמניה הנאצית
קטגוריה:לוחמי מחתרת יהודים בשואה
קטגוריה:ניצולי השואה: ברית המועצות
קטגוריה:אסירים במחנה ההשמדה סוביבור
קטגוריה:מרד מחנה ההשמדה סוביבור
קטגוריה:יהודים אנשי הצבא האדום במלחמת העולם השנייה
קטגוריה:סובייטים שנשבו במלחמת העולם השנייה
קטגוריה:מעוטרי עיטור המלחמה הפטריוטית הגדולה
קטגוריה:פרטיזנים יהודים מפולין
קטגוריה:פרטיזנים יהודים מברית המועצות
קטגוריה:מעוטרי עיטור התהילה
קטגוריה:סובייטים שנולדו ב-1921
קטגוריה:נפטרים ב-1993
דיוויין צ'רלטון

**דיוויין אשטין צ'רלטון** (באנגלית: **Devynne Ashtyn Charlton**; נולדה ב-26 בנובמבר 1995) היא אתלטית מאיי בהאמה, אלופת עולם באולם (גלאזגו 2024, נאנג'ינג 2025) ושיאנית עולם (2024) בריצת 60 מטר משוכות. סגנית אלופת חבר העמים הבריטי (ברמינגהאם 2022) בריצת 100 מטר משוכות.

## ביוגרפיה
צ'רלטון נולדה וגדלה בנסאו שבאיי בהאמה.

### 2015
באליפות העולם שנערכה באוגוסט בבייג'ינג שברפובליקה העממית של סין סיימה במקום 27 בריצת 100 מטר משוכות בתוצאה של 13.16 שניות.

### 2017
באליפות העולם שנערכה באוגוסט בלונדון שבממלכה המאוחדת סיימה במקום 13 בריצת 100 מטר משוכות בתוצאה של 12.95 שניות.

### 2018
באליפות העולם באולם שנערכה במרץ בברמינגהאם שבממלכה המאוחדת סיימה במקום שמיני בריצת 60 מטר משוכות בתוצאה של 8.18 שניות. בשלב חצי הגמר קבעה שיא איי בהאמה חדש של 7.89 שניות.

### 2021
באולימפיאדת טוקיו שנערכה ביולי-אוגוסט סיימה במקום שישי בריצת 100 מטר משוכות בתוצאה של 12.74 שניות.

### 2022
#### סגנית אלופת עולם באולם
באליפות העולם באולם שנערכה במרץ בבלגרד שבסרביה זכתה במדליית כסף בריצת 60 מטר משוכות בתוצאה של 7.81 שניות, אחרי סירנה סמבה-מאיילה מצרפת (7.78 שניות) ולפני גבי קנינגהם מארצות הברית (7.87 שניות). תוצאה זו השתוותה לשיא איי בהאמה אותו קבעה בשלב חצי הגמר.

באליפות העולם שנערכה ביולי ביוג'ין שבאורגון, ארצות הברית, סיימה במקום שביעי בריצת 100 מטר משוכות בתוצאה של 12.53 שניות. בשלב חצי הגמר קבעה שיא איי בהאמה חדש של 12.46 שניות.

#### סגנית אלופת חבר העמים הבריטי
במשחקי חבר העמים הבריטי שנערכו באוגוסט בברמינגהאם זכתה במדליית כסף בריצת 100 מטר משוכות בתוצאה של 12.58 שניות.

### 2023
באליפות העולם שנערכה באוגוסט בבודפשט שבהונגריה סיימה במקום רביעי בריצת 100 מטר משוכות בתוצאה של 12.52 שניות. בשלב המוקדמות קבעה שיא איי בהאמה חדש של 12.44 שניות.

### 2024
בתחרות שנערכה בפברואר בארצות הברית קבעה שיא עולם חדש של 7.67 שניות בריצת 60 מטר משוכות.

#### אלופת עולם באולם
באליפות העולם באולם שנערכה במרץ בגלאזגו שבהממלכה המאוחדת זכתה במדליית זהב בריצת 60 מטר משוכות בשיא עולם חדש של 7.65 שניות, לפני סירנה סמבה-מאיילה (7.74 שניות) ופיה סקז'ישובסקה מפולין (7.79 שניות).

באולימפיאדת פריז נשאה את דגל איי הבהאמה בטקס הפתיחה ביחד עם סטיבן גארדנר. בריצת 100 מטר משוכות סיימה שישית בתוצאה של 12.56 שניות.

### 2025
באליפות העולם באולם שנערכה במרץ בנאנג'ינג שבסין זכתה במדליית זהב ב-60 מטר משוכות בתוצאה של 7.72 שניות, לפני דיטאג'י קמבונדג'י משווייץ (7.73 שניות) ואקרה נוג'נט מג'מייקה (7.74 שניות).

## שיאים אישיים
### אצטדיון
* ריצת 100 מטר משוכות: 12.44 שניות (2023), שיא איי בהאמה

### אולם
* ריצת 60 מטר משוכות: 7.65 שניות (2024), **[[שיאי עולם באתלטיקה#שיאי עולם באולם|שיא עולם]]**

## קישורים חיצוניים

קטגוריה:אצניות
קטגוריה:אתלטיות בהאמיות
קטגוריה:רצות משוכות
קטגוריה:אלופות עולם באתלטיקה
קטגוריה:שיאניות עולם באתלטיקה
קטגוריה:רצות באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:נושאי דגל איי בהאמה באולימפיאדה
קטגוריה:ילידות 1995
היית אחותי

"**היית אחותי**" הוא שיר של הזמרת הישראלית עדן בן זקן, כסינגל שני מתוך אלבום האולפן השמיני שלה, דם שלי, על ידי חברות התקליטים שרית הפקות והליקון ארומה מיוזיק. בן זקן כתבה את השיר יחד עם הזמרת-יוצרת הישראלית אודיה.

## רקע והכרזה
לאחר שהוציאה לאור את הסינגל הראשון "דם שלי" מתוך האלבום העתידי בעל אותו השם, ב-20 בפברואר 2024 עדן בן זקן הוציאה לאור את השיר "היית אחותי", שכתבה יחד עם הזמרת-יוצרת הישראלית אודיה. תוכנו הלירי של השיר עוסק בחברה בוגדנית שמנהלת רומן עם בן זוגה של בן זקן.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שנכתבו על ידי משה בן אברהם
קטגוריה:שירים שנכתבו על ידי עדן בן זקן
קטגוריה:שירים שהולחנו על ידי אודיה
קטגוריה:שירים שהולחנו על ידי משה בן אברהם
קטגוריה:שירים שהולחנו על ידי עדן בן זקן
קטגוריה:שירים שהופקו על ידי אופק יקותיאל
קטגוריה:שירים שהופקו על ידי משה בן אברהם
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
תקוה מור

**תקוה מור בן-חיים** (19 ביוני 1942 – 24 באוקטובר 2025) הייתה שחקנית תיאטרון וקולנוע בשנות ה-60 וה-70. מהקרייניות הראשונות ב.
250px|ממוזער|שמאל|תקוה מור משמאל עם גאולה נוני במחזה "קומדיה של טעויות", 1964

## ביוגרפיה
נולדה בחיפה בשם **תקווה פרלמוטר** כבת הבכורה במשפחה בת שני ילדים, להורים ילידי פולין. מילדות השתתפה בהצגות ובנעוריה הצטרפה לחוג לדרמה בבית הספר.

היא בוגרת אוניברסיטת תל אביב בחוגים לתיאטרון ולספרות. הופיעה לראשונה על הבמה בשנת הלימודים הראשונה כשזכתה לתפקיד הנשי הראשי במחזה "על עכברים ואנשים" במסגרת "להקת פיטר פריי".
את שם המשפחה מור בחר עבורה מנחם גולן כשהשתתפה בסרט "אלדורדו" ב-1963.

בשנת 1971 החלה להגיש תוכניות פעמיים בשבוע בטלוויזיה הישראלית, לאחר שעברה קורס קריינים.

בשנת 1977 עזבה את התיאטרון.

השתתפה בסדרת הטלוויזיה "ניקוי ראש". בנוסף, זכורה השתתפותה כקריינית הטלוויזיה במערכון "לה מרמור מאת פרלש" בתוכנית "לול".

מור הייתה נשואה לעורך הדין שאול בן-חיים. הם הכירו במסיבה בחיפה כשהייתה בת 18, נישאו בתחילת שנות ה-60 ונולדו להם שני בנים. בני הזוג התגרשו ב-1982.

מור נפטרה ב-24 באוקטובר 2025, בגיל 83.
### הצגות הבימה בהן הופיעה
* צוואתו של כלב (1972)
* משפחת רוקפלר (1972)
* מעבר לגבולין (1971)
* תיאודור (1971)
* השקרן (קרלו גולדוני) (1970)
* אותלו (1966) - בתפקיד דזדמונה
* השקיעה (1965)
* מי מפחד מווירג'יניה וולף (1965)
* בלוז למיסטר צ'ארלי (1965)
* קומדיה של טעויות (1964)
* נתן החכם (1963)
* בילי בדאי (1963)
* נטאשה במלחמה ושלום (1963)

### סרטים בהם הופיעה
* הרימו עוגן, 1985
* התרוממות (תקווה), 1970
* טוביה ושבע בנותיו (חוה), 1968
* מוישה ונטילטור (רס"ר שושנה), 1966
* מבצע קהיר (כריסטינה), 1965
* משפחת שמחון (אורנה), 1964
* אלדורדו (נעמי, אהובתו של שרמן), 1963

## קישורים חיצוניים

* 
* ראיון עמה, העולם הזה גיליון 2510, אוקטובר 1985
* תחילת עבודתה בטלוויזיה הישראלית, העולם הזה גיליון 1772, ספטמבר 1971

קטגוריה:נשות היישוב ילידות הארץ
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:נשות טלוויזיה ישראליות
קטגוריה:אנשי טלוויזיה ישראלים
קטגוריה:קרייניות ישראליות
קטגוריה:קריינים ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות שנולדו ב-1942
קטגוריה:ישראלים שנולדו ב-1942
קטגוריה:ישראליות שנפטרו ב-2025
קטגוריה:ישראלים שנפטרו ב-2025
מונה ניקולס

**מונה ניקולס** (באנגלית: **Monae' Nichols**; נולדה ב-24 בנובמבר 1998) היא אתלטית אמריקאית, סגנית אלופת עולם באולם (גלאזגו 2024) בקפיצה לרוחק.

## ביוגרפיה
### 2024
#### סגנית אלופת עולם באולם
באליפות העולם באולם שנערכה במרץ בגלאזגו שבממלכה המאוחדת זכתה ניקולס במדליית כסף בקפיצה לרוחק בשיא אישי חדש של 6.85 מטר, אחרי בת ארצה טארה דייוויס-וודהול (7.07 מטר) ולפני פאטימה דיאמה מספרד (6.78 מטר).

## שיאים אישיים
### אצטדיון
* קפיצה לרוחק: 6.97 מטר (2022)

### אולם
* קפיצה לרוחק: 6.85 מטר (2024)

## קישורים חיצוניים

קטגוריה:קופצות לרוחק
קטגוריה:אתלטיות אמריקאיות
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
ונדטיניב

**ונדטיניב** (באנגלית **Vandetanib**) המשווקת בשם Caprelsa מיועדת לטיפול בסרטן גרורתי של בלוטת התריס, סרטן שלא ניתן להסרה בניתוח או שהתפשט לחלקים אחרים בגוף.

ונדטניב פועלת על ידי האטת הגידול של כלי דם חדשים בגידול, דבר שמונע אספקת מזון וחמצן לגידול. התרופה יכולה גם לפעול ישירות על תאי הסרטן, להמית אותם, או להאט את קצב הגדילה שלהם. מנגנון הפעולה כולל עיכוב פעילות של האנזים פרוטאין קינז. הוא מעכב טירוזין קינאז בעל תכונות נוגדות גידול, אנטי-פרוליפרטיביות ואנטי-אנגיוגניות. הקינאזות המעוכבות כוללות VEGFR, EGFR ו־RET .

חברת התרופות AstraZeneca פיתחה בתחילה את התרופה, והעבירה את זכויות היוצרים לסאנופי ב-2015.

## היסטוריה
ונדטיניב קיבלה אישור ממנהל המזון האמריקאי (FDA) באפריל 2011 לטיפול בסרטן בלוטת התריס. בתחילה, הוא הוצג לשוק ללא שם מותג. מאז אוגוסט 2011, נמכרת כקפרלסה. בשנת 2015 השתלטה Genzyme של סנופי על המוצר מחברת התרופות AstraZeneca.

## מנגנון פעולה
ונדטיניב פועל כמעכב קינאז, כלומר הוא חוסם אנזימים ספציפיים (קינאזים) המעורבים בגדילה והתפשטות של תאים סרטניים. הוא מכוון למספר קולטנים, כולל קולטן לגורם גדילה אנדותל כלי דם (VEGFR), קולטן לגורם גדילה אפידרמיס (EGFR), ומאורגן מחדש במהלך טרנספקציה (RET) טירוזין קינאז. על ידי עיכוב קולטנים אלה, Vandetanib עוזר להאט או לעצור את הצמיחה של תאים סרטניים.

## תופעות לוואי
*תופעות לוואי תכופות, המתרחשות אצל יותר מ-10% מהאנשים, כוללות מגוון של מצבים כגון הצטננות, ברונכיטיס, דלקות בדרכי הנשימה העליונות, דלקות בדרכי השתן, ירידה בתיאבון, ספיגת סידן מופחתת, נדודי שינה, שינויים במצב הרוח, כאבי ראש, תחושות עקצוץ, תחושות חריגות או כואבות, סחרחורת, ראייה מטושטשת, נזק בקרנית, תסמונת QT ממושכת, לחץ דם גבוה, אי נוחות בבטן, שלשולים, בחילות, הקאות, הפרעות עיכול, רגישות מוגברת לאור השמש, פריחה בעור, אקנה, עור יבש ומגורה, חריגות בציפורניים, נוכחות של חלבון בשתן, היווצרות אבנים בכליות, חולשה, עייפות, כאב ונפיחות.

*תופעות לוואי המסווגות כשכיחות, המתרחשות בין 1% ל-10% מהאנשים, כוללות מגוון מצבים כולל דלקת ריאות, אלח דם, שפעת, דלקת שלפוחית השתן, סינוסיטיס, דלקת גרון, דלקת זקיקים, זיהומים פטרייתיים, זיהומים בכליות, ירידה ברמות הורמוני בלוטת התריס, רמות אשלגן נמוכות, רמות סידן גבוהות, היפרגליקמיה, התייבשות, ירידה ברמות הנתרן, חרדה, רעד, עייפות, אובדן הכרה, הפרעות בשיווי המשקל, שינויים בתפיסת הטעם, הפרעות ראייה, ראיית הילה, הבזקי אור נתפסים, גלאוקומה, דלקת הלחמית, עיניים יבשות, הפרעות בקרנית, משברי יתר לחץ דם, התקפים איסכמיים חולפים, עצירות, דלקת קיבה, אבני מרה, אריתמה אקרילית הנגרמת על ידי כימותרפיה, התקרחות, דיסאוריה, המטוריה, תדירות מוגברת של שתן, אי ספיקת כליות,  וחום.

## קישורים חיצוניים
*מבנה תלת־ממדי של [[:en:Vascular_endothelial_growth_factor|vegf]]  ב [https://proteopedia.org/wiki/index.php/Main_Page protopedia]* 

## הערות שוליים

קטגוריה:תרופות לטיפול בגידולים
קטגוריה:תרופות לפי א'-ב'
ברייס הופל

**ברייס הופל** (באנגלית: **Bryce Hoppel**; נולד ב-5 בספטמבר 1997) הוא אתלט אמריקאי, אלוף עולם באולם (גלאזגו 2024), רביעי ב (פריז 2024), שיאן ארצות הברית ובעל התוצאה השביעית בטיבה בכל הזמנים בריצת 800 מטר.

## ביוגרפיה
הופל נולד במידלנד שבטקסס, ארצות הברית. 

### 2019
באליפות העולם שנערכה באוקטובר בדוחה שבקטר סיים במקום רביעי בריצת 800 מטר בשיא אישי חדש של 1:44.25 דקות.

### 2021
באולימפיאדת טוקיו שנערכה ביולי-אוגוסט סיים במקום 11 בריצת 800 מטר בתוצאה של 1:44.91 דקות.

### 2022
#### מדליית ארד באליפות עולם באולם
באליפות העולם באולם שנערכה במרץ בבלגרד שבסרביה זכה במדליית ארד בריצת 800 מטר בתוצאה של 1:46.51 דקות, אחרי מריאנו גרסיה מספרד (1:46.20 דקות) ונואה קיבט מקניה (1:46.35 דקות).

באליפות העולם שנערכה ביולי ביוג'ין שבאורגון, ארצות הברית, סיים במקום 28 בתוצאה של 1:46.98	דקות.

### 2023
באליפות העולם שנערכה באוגוסט בבודפשט שבהונגריה סיים במקום שביעי בריצת 800 מטר בתוצאה של 1:46.02 דקות.

### 2024
#### אלוף עולם באולם
באליפות העולם באולם שנערכה במרץ בגלאזגו שבממלכה המאוחדת זכה במדליית זהב בריצת 800 מטר בתוצאה של 1:44.92 דקות, לפני אנדראס קרמר משוודיה (1:45.27 דקות) ואליוט קרסטן מבלגיה (1:45.32 דקות).

באולימפיאדת פריז סיים במקום רביעי בריצת 800 מטר בשיא לאומי חדש של 1:41.67 דקות.

## שיאים אישיים
### אצטדיון
* ריצת 800 מטר: 1:41.67 דקות (2024), **שיא ארצות הברית**

### אולם
* ריצת 800 מטר: 1:44.37 דקות (2021)

## קישורים חיצוניים

קטגוריה:אמריקאים ילידי טקסס
קטגוריה:רצים אמריקאים למרחקים בינוניים
קטגוריה:אלופי עולם באתלטיקה
קטגוריה:רצים אמריקאים באולימפיאדת טוקיו (2020)
קטגוריה:אתלטים באולימפיאדת טוקיו (2020)
קטגוריה:אתלטים אמריקאים באולימפיאדת פריז (2024)
קטגוריה:טקסס: אתלטים
קטגוריה:אמריקאים שנולדו ב-1997
לורנצו סימונלי

**לורנצו נדלה סימונלי** (באיטלקית: **Lorenzo Ndele Simonelli**; נולד ב-1 ביוני 2002) הוא אתלט איטלקי, אלוף אירופה (רומא 2024) בריצת 110 מטר משוכות וסגן אלוף עולם באולם (גלאזגו 2024) בריצת 60 מטר משוכות.

## ביוגרפיה
סימונלי נולד בדודומה שבטנזניה לאב איטלקי ואם טנזנית, ובגיל 5 עבר יחד עם משפחתו לרומא.

### 2019
#### מדליית ארד באליפות אירופה עד גיל 20
באליפות אירופה עד גיל 20 שנערכה ביולי בטאלין שבאסטוניה זכה במדליית ארד בריצת 110 מטר משוכות (100 ס"מ) בשיא אישי חדש של 13.34 שניות. 

### 2022
באליפות אירופה שנערכה באוגוסט במינכן שבגרמניה סיים במקום 19 בריצת 110 מטר משוכות בתוצאה של 13.95 שניות.

### 2023
באליפות אירופה באולם שנערכה במרץ באיסטנבול שבטורקיה סיים במקום רביעי בריצת 60 מטר משוכות בשיא אישי חדש של 7.59 שניות.

#### סגן אלוף אירופה עד גיל 23
באליפות אירופה עד גיל 23 שנערכה ביולי בטאלין שבאסטוניה זכה במדליית כסף בריצת 110 מטר משוכות בתוצאה של 13.36	שניות.

באליפות העולם שנערכה באוגוסט בבודפשט שבהונגריה סיים במקום 22 בריצת 110 משוכות בתוצאה של 13.69 שניות.

### 2024
#### סגן אלוף עולם באולם
באליפות העולם באולם שנערכה במרץ בגלאזגו שבממלכה המאוחדת זכה במדליית כסף בריצת 60 מטר משוכות בשיא איטליה חדש של 7.43 שניות, אחרי גרנט הולוואי מארצות הברית (7.29 שניות) ולפני ז'יסט קוואו-מאתיי מצרפת (7.47 שניות).

#### אלוף אירופה
באליפות אירופה שנערכה ברומא ביוני זכה בשתי מדליות זהב. מדליית זהב בריצת 110 מטר משוכות בשיא לאומי של 13.05 שניות, לפני אנריקה יופיס מספרד (13.16 שניות) וג'ייסון יוזף משווייץ (13.43 שניות) ומדליית זהב בריצת שליחים 4x100 מטר כשרץ במוקדמות עם הרביעייה האיטקלית.

באולימפיאדת פריז סיים במקום 15 בריצת 110 מטר משוכות בתוצאה של 13.40 שניות.

### 2025
באליפות אירופה באולם שנערכה באפלדורן שבהולנד במרץ סיים תשיעי בריצת 60 מטר משוכות בתוצאה של 7.60 שניות.

באליפות העולם באולם שנערכה בנאנג'ינג, הרפובליקה העממית של סין במרץ סיים רביעי בריצת 60 מטר משוכות בתוצאה של 7.60 שניות.

באליפות העולם שנערכה בטוקיו שביפן בספטמבר סיים במקום עשירי בריצת 110 מטר משוכות בתוצאה של 13.22 שניות.

### 2026
באליפות העולם באולם שנערכה בטורון שבפולין במרץ סיים במקום שמיני בריצת 60 מטר משוכות בתוצאה של 7.52 שניות.

## שיאים אישיים
### אצטדיון
* ריצת 110 מטר משוכות: 13.05 שניות (2024), **שיא איטליה**

### אולם
* ריצת 60 מטר משוכות: 7.43 שניות (2024), **שיא איטליה**

## קישורים חיצוניים

## הערות שוליים

קטגוריה:אצנים איטלקים
קטגוריה:רצי משוכות
קטגוריה:אלופי אירופה באתלטיקה
קטגוריה:אתלטים באולימפיאדת פריז (2024)
קטגוריה:משתתפים איטלקים באולימפיאדת פריז (2024)
קטגוריה:איטלקים שנולדו ב-2002
We Can't Be Friends (Wait for Your Love)

"**We Can't Be Friends (Wait for Your Love)**" (בעברית: "**אנחנו לא יכולים להיות חברים (חכה לאהבה שלך)**") הוא שיר של הזמרת-יוצרת האמריקאית אריאנה גרנדה, כסינגל שני מתוך אלבום האולפן השביעי שלה, *[[Eternal Sunshine]]*, שיצא לאור לאור יחד עם הסינגל על ידי חברת התקליטים ריפבליק רקורדס. השיר הולחן והופק על ידי גרנדה, מקס מרטין, איליה סלמנזאדה. השיר יצא לאור ב-8 במרץ 2024, במקביל ליציאת האלבום.

## רקע
ב-7 בפברואר 2024, הסינגל נחשף לראשונה כאשר הכריזה אריאנה גרנדה על שלוש רצועות מתוך האלבום האולפן השביעי שלה, *[[Eternal Sunshine]]*. ב-1 במרץ, אישרה גרנדה כי השיר יהיה כסינגל שני, ופרסמה הצצה של הווידאו קליפ ברשתות החברתיות. בקליפ, גרנדה יושבת בחדר המתנה וממלאת טופס.

## ביקורות

### הופעות ברשימות

## הפצה
חברת התקליטים ריפבליק רקורדס הוציאה לאור את אלבום אולפן השביעי של גרנדה, Eternal Sunshine, ב-8 במרץ 2024; We Can't Be Friends" (Wait for Your Love)" הוא הרצועה העשירית באלבום. השיר שוחרר כסינגל שני במקביל ליציאת אלבום.

## קליפ וידאו

קליפ הווידאו של הסינגל בוים על ידי כריסטיאן ברסלאור. ב-8 במרץ 2024, בכורת הקליפ הועלתה בערוץ היוטיוב של גרנדה. בקליפ נלקח השראה מן עלילת הסרט "שמש נצחית בראש צלול".

גרנדה מגלמת דמות בשם פיצ'ס ואוון פיטרס מגלם את בן-זוגה לשעבר. בקליפ משוחזר מספר סצנות מתוך הסרט "שמש נצחית בראש צלול". בילבורד כינה את הקליפ כ"עתידני".

## פרסים ומועמדויות

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי מקס מרטין
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי מקס מרטין
קטגוריה:שירים על חברות
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון בסינגפור
קטגוריה:שירי יהלום בברזיל
קטגוריה:שירי פלטינה מרובעת ומעלה בקנדה
קטגוריה:סינגלים בהוצאת ריפבליק רקורדס
ציגה דוגומה

**ציגה דוגומה** (נולדה ב-23 בפברואר 2001) היא אתלטית אתיופית, אלופת עולם באולם (גלאזגו 2024) בריצת 800 מטר.

## ביוגרפיה
דוגומה נולדה באתיופיה.

### 2022
באליפות אפריקה שנערכה באוגוסט בפור לואי שבמאוריציוס סיימה במקום 12 בריצת 400 מטר בתוצאה של 56.23 שניות. בנוסף, סיימה במקום חמישי בריצת שליחות 4x400 מטר בתוצאה של 3:47.31 דקות, ובמקום שישי בריצת שליחים 4x400 מטר משולב בתוצאה של 3:31.50 דקות.

### 2024
#### אלופת עולם באולם
באליפות העולם באולם שנערכה במרץ בגלאזגו שבממלכה המאוחדת זכתה במדליית זהב בריצת 800 מטר בתוצאה של 2:01.90 דקות, לפני ג'מה ריקי מהממלכה המאוחדת (2:02.72 דקות) ונואלי יאריגו מבנין (2:03.15 דקות). בשלב חצי הגמר קבעה שיא אישי חדש של 1:58.35 דקות.

## שיאים אישיים
### אצטדיון
* ריצת 400 מטר: 54.43 שניות (2022)
* ריצת 800 מטר: 1:59.40 דקות (2023)

### אולם
* ריצת 800 מטר: 1:58.35 דקות (2024)
## קישורים חיצוניים

קטגוריה:אתלטיות אתיופיות
קטגוריה:רצות 800 מטר
קטגוריה:רצות למרחקים בינוניים
קטגוריה:אלופות עולם באתלטיקה
קטגוריה:ילידות 2001
קטגוריה:אתיופים שנולדו ב-2001
5מינוסט

**5מִינוּסְט** (באסטונית: **5miinust**, נהגה באסטונית "ויס מינוסט"; בתרגום לעברית: **חמישה מינוסים**) היא להקת היפ הופ אסטונית, שהוקמה בכפר וסו  ב-2015. חבריה הם כריסטיאן יקובסון, מיהקל טאם, קרל קיבאסטיק, פבל בוטצ'רוב ופריט תומסון. בשנת 2023 עזב בוטצ'רוב את הלהקה, והחל בקריירת סולו תחת שם הבמה "גיימבוי טטריס".

הקבוצה ייצגה את אסטוניה באירוויזיון 2024 לצד הצמד פולופ עם השיר "". הם הגיעו למקום ה-20 עם 37 נקודות.

## היסטוריה
5מינוסט נוסדה בכפר וסו שבמחוז לאנה-וירו. בשנת 2017 הוציאה את שירה הראשון, "Erootikapood", שהגיע למקום השני במצעד הפזמונים השבועי של אסטוניה. ב-2018 הפכה למוקד התעניינות רב מצד כלי התקשורת באסטוניה לאחר ששני אלבומיה, *Korralik Saavutus - Aasta Plaat* (2016) ו-*Rämmar* (2017), דורגו במקום ה-16 וה-12 בהתאמה במצעד האלבומים האסטוני. בסוף אותה שנה נמנו בין האלבומים המצליחים ביותר של 2018. באותה שנה הוציאה הלהקה את הסינגלים "Jõul" ו-"Aitäh". בשנת 2019 הוציאה הלהקה לאור את "Aluspükse" עם נובלו, שדורג בראש מצעד האסטי טיפ-40 במשך שישה שבועות רצופים – השיר השלישי הנמכר ביותר במדינה לאותה שנה. בד בבד חתמה הקבוצה על חוזה הקלטות בסניף הבלטי של יוניברסל מיוזיק גרופ. תחת חברת תקליטים זו הוציאה את "Paaristõuked", "Peo lõpp" ו-"Loodus ja hobused" – שלושתם הגיעו למקום הראשון באסטי טיפ-40.

בשנים 2020 ו-2022 זכו בפרס "אמן השנה" בפרסי המוזיקה האסטונית.

בנובמבר 2023 חברה הלהקה לפולופ, ויחד הן זכו בקדם האסטוני לאירוויזיון 2024, *Eesti Laul*, עם השיר "". בסוף מופע חצי הגמר הוכרז כי אסטוניה סיימה את הערב בין עשר המדינות שהעפילו לשלב הגמר. מאוחר יותר התברר כי אסטוניה דורגה במקום השישי עם 79 נקודות. אסטוניה הגיעה בגמר למקום ה-20 עם 37 נקודות, 4 נקודות מהשופטים ו-33 נקודות מהקהל.

## דיסקוגרפיה
### אלבומי אולפן
* 2016: *[[Korralik Saavutus – Aasta Plaat]]*
* 2017: *[[Rämmar]]*

### אלבומים משותפים
* 2024: *[[Kannatused ehk külakiigel pole stopperit]]*

### מיני-אלבומים
* 2018: *[[Niid for Spiid]]*
* 2021: *[[Kõik on süüdi]]*

## קישורים חיצוניים

## הערות שוליים

קטגוריה:להקות אסטוניות
קטגוריה:זוכי אסטי לאול
קטגוריה:משתתפי אירוויזיון 2024
קטגוריה:נציגי אסטוניה באירוויזיון
קטגוריה:להקות שהוקמו בשנת 2015
3 שירים

"**3 שירים**" (או "**שלושה שירים**") היא סדרת תעודה ישראלית ששודרה בכאן 11 בהשראת ההסכת "שיר אחד". הסדרה נוצרה על ידי כרמית אייל, נדן פינס ופיטר רוט. הסדרה מתעמקת בפסיפס העשיר של המוזיקה הישראלית, החל מנכסי צאן ברזל ועד להיטי פופ עכשוויים. באמצעות אוסף שירים, שלכל אחד סיפור ייחודי משלו, שואפת הסדרה לספר את תולדות החברה והתרבות הישראלית. על ידי חקירת המקורות, המשמעויות וההשפעות שמאחורי השירים הללו, הסדרה מציעה לצופים הבנה מעמיקה יותר של המוזיקה הישראלית והקשר שלה לתולדות המדינה.

עם התמקדות בסיפור סיפורים, הסדרה חושפת את הנרטיבים שמאחורי שירים ישראלים איקוניים, ושופכת אור על הפרטים, המקומות והרגעים שעיצבו את יצירתם. באמצעות נקודות מבט שונות, לרבות תיעודים היסטוריים, תרבותיים ואישיים.

## פרקים

## קישורים חיצוניים

* 

קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2022
קטגוריה:כאן 11: תוכניות וסדרות
קטגוריה:מוזיקה ישראלית: סרטים תיעודיים
הרי קמלמן

**הרי קמלמן** (אנגלית: Harry Kemelman; 24 בנובמבר 1908 – 15 בדצמבר 1996) היה מחבר ספרות בלשית אמריקאי ופרופסור לאנגלית. יוצרו של הרב הפיקטיבי דוד סמול.

## ביוגרפיה
הרי קמלמן נולד למשפחה יהודית בבוסטון, מסצ'וסטס.

לאחר קבלת תואר ראשון בספרות אנגלית מאוניברסיטת בוסטון ותואר שני באנגלית מהרווארד, הוא לימד במספר בתי ספר לפני מלחמת העולם השנייה.

במהלך המלחמה עבד קמלמן כמנהל שכר בצבא ארצות הברית בבוסטון ולאחר מכן עבור מנהל נכסי מלחמה. לאחר המלחמה, הוא היה סופר עצמאי ואיש עסקים פרטי. בשנת 1963 הוא הפך לעוזר פרופסור לאנגלית במכון הטכנולוגי ע"ש בנימין פרנקלין בבוסטון. בשנות ה-60 היה עוזר פרופסור בבוסטון סטייט קולג'.

קמלמן מת בשנת 1996, בגיל 88, במרבלהד, מסצ'וסטס.

## כתיבה
קריירת הכתיבה של קמלמן התחילה עם סיפורים קצרים עבור מגזין המסתורין של אלרי קווין סביב פרופסור ניקי וולט שעבד בקולג' בניו אינגלנד, ממש כמו הרי קמלמן עצמו. הסיפור הראשון, "The Nine Mile Walk", נחשב לקלאסיקה.

סדרת "הרב סמול" החלה בשנת 1964 עם פרסום יום שישי הרב ישן עד מאוחר, שהפך לרב מכר ענק, הישג קשה לתעלומה דתית, וזיכה את קמלמן ב-1965 פרס אדגר לרומן הראשון הטוב ביותר. ספרי הרב סמול הם לא רק תעלומות, אלא גם תיאורים נרחבים של היהדות קונסרבטיבית.

## טלוויזיה וסרטים
קמלמן קיבל גם 35,000 דולר עבור זכויות הסרט *יום שישי הרב ישן מאוחר*, עיבוד המיועד לטלוויזיה ששודר ב-NBC בשנת 1976. בסרט כיכב ארט קרני כצ'יף לניגן וסטוארט מרגולין בתור הרב סמול. סדרת טלוויזיה קצרת מועד, *[[הרב של לניגן]]*, שהוצגה כחלק מסדרת *Mystery Movie* של NBC בינואר 1977, הייתה מבוססת על סדרת הספרים. ארט קרני גילם את צ'יף לניגן עם ברוס סולומון בתור הרב סמול.

בשנת 2003, הבמאי אלווארו ברכנר צילם עיבוד של The Nine Mile Walk בטולדו שבספרד. הסרט הוצג ביותר מ-100 פסטיבלי קולנוע בינלאומיים וזכה במספר פרסים.

## ביבליוגרפיה
### סיפורי ניקי וולט
# "ללכת תשע מייל" - 1947
# "איש הקש" - 1950
# "מלומד עשר" - 1952
# "סיום משחק" - 1950
# "פעם אחר פעם (האיש עם שני שעונים)" - 1962
# "קומקום התה השורק (קערת אדלפי)" - 1963
# "מקרה הלחם והחמאה (סיפור חורף)" - 1962
# "האיש על הסולם" - 1967
* כל הסיפורים נאספו בספר *ללכת תשע מייל* - 1967

### ספרי הרב סמול
# *יום שישי הרב ישן עד מאוחר* - 1964, תורגם לעברית תחת השם **הרבי איחר בליל שבת**, תורגם לעברית: פ. דן (פנחס דנציגר), רמדור, 1976
# *בשבת הרבי נשאר רעב* - 1966, תורגם לעברית: ישראלה דורי, רמדור, 1976
# *יום ראשון הרב נשאר בבית* - 1969, תורגם לעברית: ישראלה דורי, רמדור, 1976
# *יום שני המריא הרב* - 1972. תורגם לעברית תחת השם **ביום שני הרבי טס לישראל**, תרגום: נוגה שמש, רמדור, 1977
# *יום שלישי הרב ראה אדום* - 1973
# *ביום רביעי הרב נרטב* - 1976
# *יום חמישי יצא הרב* - 1978
# *שיחות עם הרב סמול* - 1981 (דיאלוג על יהדות עם זוג צעיר שהרב סמול פגש בחופשה)
# *יום אחד הרב יעזוב* - 1985
# *יום בהיר אחד הרב קנה צלב* - 1987
# *היום בו התפטר הרב* - 1992
# *ביום ההוא עזב הרב את העיר* - 1996

### עיון
* *היגיון בריא בחינוך* - 1970

## קישורים חיצוניים

* 

קטגוריה:סופרים יהודים אמריקאים
בדרכים עם צופית גרנט ושולי רנד

**בדרכים עם צופית גרנט ושולי רנד** היא תוכנית תעודה ישראלית בת שלושה פרקים ששודרה ברשת 13.

בסדרה, צופית גרנט ושולי רנד יוצאים למסע ברחבי ישראל בעקבות משפחות שאיבדו את יקיריהם במהלך טבח שבעה באוקטובר.

## פרקים

## הערות שוליים

קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2023
קטגוריה:רשת: תוכניות וסדרות
קטגוריה:מלחמת חרבות ברזל בתרבות
גיבורים (תוכנית טלוויזיה ישראלית, 2023)

**גיבורים** היא תוכנית תעודה ישראלית שיצרה ומגישה נסלי ברדה, העוסקת בסיפורי גבורה שהתרחשו במהלך טבח שבעה באוקטובר. התוכנית משודרת החל מ-19 בנובמבר 2023 בקשת 12.

## תוכן
בכל פרק, נסלי ברדה מביאה את סיפור גבורה שהתרחש במהלך אירועי טבח שבעה באוקטובר. היא מראיינת את האנשים שמגוללים את מהלך האירועים. במהלך הראיונות משולבים קטעי אילוסטרציה.

## סקירת הסדרה

### פרקים

## קישורים חיצוניים
* 

## הערות שוליים

קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2023
קטגוריה:קשת: תוכניות וסדרות
קטגוריה:מלחמת חרבות ברזל בתרבות
ג'ורדי בימיש

**ג'ורדי בימיש** (באנגלית: **Geordie Beamish**; נולד ב-24 באוקטובר 1996) הוא אתלט ניו זילנדי, אלוף העולם (טוקיו 2025) בריצת 3000 מטר מכשולים, אלוף עולם באולם (גלאזגו 2024) בריצת 1500 מטר.

## ביוגרפיה
### 2022
באליפות העולם באולם שנערכה בבלגרד שבסרביה במרץ סיים במקום עשירי בריצת 3000 מטר בתוצאה של 7:46.91 דקות.

באליפות העולם שנערכה ביוג'ין, אורגון, ארצות הברית ביולי, סיים במקום 23 בריצת 5000 מטר בתוצאה של 13:36.86 דקות.

### 2023
באליפות העולם שנערכה בבודפשט, הונגריה באוגוסט סיים במקום חמישי בריצת 3000 מטר מכשולים בתוצאה של 8:13.46 דקות.

### 2024
#### אלוף עולם באולם
באליפות העולם באולם שנערכה בגלאזגו, הממלכה המאוחדת במרץ זכה במדליית זהב בריצת 1500 מטר בשיא אישי חדש של 3:36.54 דקות, לפני קול הוקר (3:36.69 דקות) והובס קסלר (3:36.72 דקות), שניהם מארצות הברית.

באולימפיאדת פריז שנערכה בתחילת אוגוסט הוא סיים במקום 25 בריצת 3000 מטר מכשולים בתוצאה של 8:25.86 דקות.

### 2025
#### אלוף עולם
באליפות העולם שנערכה בטוקיו, יפן בספטמבר זכה במדליית זהב בריצת 3000 מטר מכשולים בתוצאה של 8:33.88 דקות, לפני אלוף העולם היוצא סופיאן אל-בקאלי ממרוקו (8:33.95 דקות) ואדמונד סרם מקניה (8:34.56 דקות).

## שיאים אישיים
### אצטדיון
* ריצת 1500 מטר: 3:36.53 דקות (2022) 
* ריצת מייל: 3:49.09 דקות (2024) 
* ריצת 3000 מטר: 7:42.39 דקות (2021) 
* ריצת 3000 מטר מכשולים: 8:09.64 דקות (2024), **שיא אוקיאניה**
* ריצת 5000 מטר: 13:14.79 דקות (2023)
### אולם
* ריצת 1500 מטר: 3:36.54 דקות (2024) 
* ריצת מייל: 3:51.22 דקות (2023) 
* ריצת 3000 מטר: 7:34.88 דקות (2024)
* ריצת 2 מייל: 8:05.73 דקות
* ריצת 5000 מטר: 13:04.33 דקות (2024), **שיא אוקיאניה** 
### כביש
* ריצת 5 ק"מ: 13:36 דקות (2022), שיא ניו זילנד

## קישורים חיצוניים

קטגוריה:רצי מכשולים
קטגוריה:אתלטים ניו זילנדים
קטגוריה:אלופי עולם באתלטיקה
קטגוריה:רצים למרחקים בינוניים
קטגוריה:רצים למרחקים ארוכים
קטגוריה:שיאני עולם ניו זילנדים
קטגוריה:ניו זילנדים שנולדו ב-1996
הבלתי חשובים

**הבלתי חשובים** היא תוכנית תעודה ישראלית העוסקת בסיפורים של אירועים היסטוריים הנתפסים כקטנים ולא מוכרים אך בפועל עומד מאחוריהם סיפור גדול יותר. פרקי התוכנית מלווים בקריינות של דרור קרן. התוכנית משודרת החל מ-15 באפריל 2021 בכאן 11.

## סקירת הסדרה

## פרקים
### עונה ראשונה (2021)

### עונה שנייה (2022)

### עונה שלישית (2023)

### עונה רביעית (2024)

## פרסים ומועמדויות

## הערות שוליים

קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2021
קטגוריה:כאן 11: תוכניות וסדרות
אופדסיטיניב

אופדסיטיניב (שם באנגלית: Upadacitinib) היא תרופה לטיפול בדלקת מפרקים שגרונית. אופדסיטיניב אושרה לשימוש ע״י מנהל המזון והתרופות האמריקאי (FDA) באוגוסט 2019 למניעת התקדמות מחלת הדלקת מפרקים שגרונית. אופדסיטיניב נמכרת בישראל תחת השם המסחרי רינבוק (Rinvoq).

## שימוש רפואי
אופדסיטיניב היא תרופה דור שני ממשפחת מעכבי האנזים (Janus Kinase (JAK. התרופה אושרה במקור ע״י ה-FDA לטיפול בדלקת מפרקים שגרונית פעילה, ודלקת מפרקים פסוריאטית פעילה, אצל חולים אשר לא מגיבים, או פיתחו סבילות לתרופה אחת או יותר ממשפחת ה-Disease-modifying antirheumatic drugs (DMARDs) כמו חוסמי (Tumor necrosis factor (TNF. באירופה, אופדסיטיניב יכולה לשמש כטיפול יחיד או משולב עם התרופה מתוטרקסט (Methotrexate).

בנוסף למחלות הנ״ל, אופדסיטיניב עוזרת גם לחולים בגילאי 12 ומעלה עם דלקת עור אטופית שאינה מאוזנת עם טיפולים סיסטמיים אחרים, או שאין נגדה טיפולים נוספים. התוויה נוספת לתרופה היא דלקת חוליות מקשחת, ו-radiographic axial spondyloarthritis שאין להם תגובה מספקת לטיפול הרגיל. כמו כן, אופדסיטיניב משמשת לטיפול בקוליטיס כיבית, כמו גם לחולי קרוהן במבוגרים בדרגה בינונית עד קשה עם סבילות לטיפול הרגיל או לתרופות ביולוגיות, לדוגמה חוסמי TNF אחד או יותר.

התרופה ניתנת דרך הפה והיא בעלת מנגנון שחרור ממושך.

## מנגנון פעולה
מנגנון הפעולה של אופדסיטיניב (Upadacitinib) הוא עיכוב אנזימים ציטופלזמיים ממשפחת Janus kinases (JAks). משפחת אנזימים זו מכילה ארבע טירוזין קינאזות (JAK1, JAK2, JAK3 ו-TYK2) המעורבים בתהליך של מחלות דלקתיות בתיווך מערכת החיסון. אנזימי ה-JAK מתווכים את מסלול העברת האותות JAK-STAT בתגובה להפעלת הקולטנים על ידי פקטורי גדילה ו-ציטוקינים. תפקיד של JAKS להעביר אותות על ידי זרחון והפעלת פקטורי שעתוק STATs, ויסות ביטוי גנים והשפעה על ההמטופואזה ותפקוד תאי מערכת החיסון. אופדסיטיניב (Upadacitinib) מונעת זרחון והפעלה תוך תאית של פקטורי שעתוק STATs, ומפחית את ההשפעתם הדלקתיות. לאופדסיטיניב (Upadacitinib) יש השפעה מעכבת סלקטיבית יותר על JAK1 ביחס לתתי-סוגים JAK2, JAK3 ו- ו־TYK2.

כאשר ציטוקין נקשר לקולטן JAKs יש שינוי קונפורמציה, הפעלה' וזירחון עצמי. הזירחון מאפשר לפקטורי שעתוק STATs להיקשר ולהזדרחן על ידי JAKs. פקטורי שעתוק ה-STATs יוצרים הומו או הטרו-דימרים, ולאחר מכן עוברים לגרעין התא לקשור את רכיבי הפרומוטור שלהם על גבי ה-DNA, ומתחילים שיעתוק גנים. בסופו של דבר, מסלולי איתות בתיווך JAK1 מקדמים אירועים מעודדי דלקת, כגון התפשטות והישרדות מוגברת של תאי חיסון, התמיינות תאי T והפעלת מקרופאגים. אופדסיטיניב (Upadacitinib) מעכבת JAK תחרותי, ומתחרה עם מולקולת ATP על הקישור ל־JAK וגורם לעיכוב הפעילות שלו. כתוצאה מכך לא מתרחש זרחון והפעלת דימרים של STATs, המעבר לגרעין, הקישור לפרומוטור ושעתוק הגנים מעוכבים.

## תופעות לוואי
תופעות לוואי שכיחות של אופדסיטיניב (Upadacitinib) כוללות דלקת בדרכי הנשימה, ואקנה.

קטגוריה:מעכבי אנזימים
קטגוריה:תרופות לפי א'-ב'
ג'נקינסון

קטגוריה:שמות משפחה
קטגוריה:שמות משפחה אנגליים
קטגוריה:שמות משפחה המבוססים על השם יוחנן
חוק ממשלת הודו, 1919

**חוק ממשלת הודו, 1919** (באנגלית: **Government of India Act 1919**) הוא חוק שחוקק הפרלמנט הבריטי על מנת להסדיר את המנהל בהודו הבריטית, תוך מתן מידה גדולה יותר של שלטון עצמי להודים. החוק היה החלק העיקרי ברפורמות מונטגיו–צ'למספורד של מזכיר המדינה לענייני הודו אדווין מונטגיו ומושל הודו פרדריק תסיגר, הוויקונט מצ'למספורד.

החוק למעשה היה בגדר תיקון ל, ולא חוק נפרד.

## תוכן
החוק יצר ממשל עצמי מעורב במחוזות בהודו הבריטית, שכונה דיארכיה. הנושאים השונים חולקו, כאשר מושל המחוז מנהל חלק מהנושאים באופן ישיר ובנושאים אחרים קובלו החלטות בפועל בידי ממשלה שנבחרה במועצה המחוקקת המחוזית שבוצעו באופן רשמי בשם המושל. המערכת שנוצרה הייתה פנייה בכיוון הפדרלי.

תחת החוק הפכה המועצה המחוקקת האימפריאלית לבית מחוקקים דו-ביתי הכולל את מועצת המדינה כבית עליון בן 60 חברים שהבחירות לו נערכו אחת לחמש שנים תחת אחת לשבע שנים, והאספה המחוקקת המרכזית כבית תחתון בן 145 חברים שהבחירות לו נערכו אחת לשלוש שנים. במרכז ניתנה סמכות מלאה למושל הודו וסמכות המועצה המחוקקת על שני בתיה הייתה מוגבלת למדי.

החוק צמצמם את סמכויותיו של מזכיר המדינה להודו שבאנגליה, כשהוא מעביר חלק מסמכויותיו לנציב העליון וחלקן האחר למושל הודו במועצתו.

## קישורים חיצוניים
* Government of India Act 1919
*Indian Reforms: The Government of India Bill, 1919. With Full Text of the Bill, the Memorandum, Mr. Montagu’s Speech and Sir Sankaran Nair’s Minute. Madras, G.A. Natesan, 1919. 
* 

## הערות שוליים

קטגוריה:הודו: חוק ומשפט
קטגוריה:הודו הבריטית
קטגוריה:חוקי הפרלמנט של הממלכה המאוחדת
מעלה (כתב עת)

ממוזער|גליונות מכתב העת מַעְלָה
**מַעְלָה** הוא כתב עת ישראלי לביקורת ספרות, בעריכתה של המשוררת והעורכת נועה שקרג'י.

כתב העת מַעְלָה, החל לצאת לאור במרץ 2021. גיליונות כתב העת יוצאים לאור אחת לשלושה חודשים, בהוצאת מקום לשירה. חברי המערכת הם עטרה בן חנן, גלעד מאירי ואביב פטר. בכתב העת מתפרסמות ביקורות ספרות ומסות בתחום הספרות. הגליונות יוצאים לאור בדפוס ועולים גם לרשת האינטרנט.

בין היתר, התפרסמו בכתב העת מאמרים ורשימות פרי עטם של אלכס בן-ארי, אורית מיטל, יהודה ויזן, ליאור שטרנברג, צרויה להב, סיון הר-שפי ועוד.

בכתב העת משולבים יצירות אמנות חזותית מתחומים שונים כמו צילום וציור.

בדבר המערכת של הגיליון הראשון נכתב:

מעבר לביקורות הספרות, ולמסות, כתב העת כולל מספר מדורים קבועים.
* דבר המערכת.
* צפון ברך. מדור שעוסק בכריכה, עימוד, סוגי נייר ואמנות חזותית סביב עולם הספרות. נכתב על ידי מורן שוב רובשוב ונוספים.
* מעבר לים.

## ראו גם
* ננופואטיקה

## קישורים חיצוניים
* אתר האינטרנט של כתב העת
* 

## הערות שוליים

2024 03
קטגוריה:ישראל: כתבי עת ספרותיים
הליוס (גשושית)

**הליוס** (באנגלית: **Helios 1/Helios 2**) הוא שמם של זוג גשושיות לחקר השמש. זו הייתה משימה משותפת של המרכז הגרמני לחקר החלל ונאס"א. הגשושיות שוגרו לחלל בשנת 1974 ו-1976 יפעלו מספר שנים.

## תיאור המשימה
הגשושיות נבנו כפרויקט משותף כאשר המרכז הגרמני לחקר החלל מימן כ-70% מהפרויקט והיתר היה במימון של נאס"א. הגשושיות נבנו בגרמניה והיו הגשושיות הראשונות שעזבו מסלול סביב כדור הארץ ונבנו מחוץ לארצות הברית או ברית המועצות.

משקל הגשושיות היה כ-370 ק"ג. על הגשושית היה מותקן פאנל סולארי שסיפק 240 ואט. הבעיה המרכזית הייתה להבטיח קירור הפאנל ומערכות הגשושית בזמן התקרבות לשמש. ללא נקיטת פעולות מיוחדות הטמפרטורה הייתה צפויה להגיע ל-C° 370. היה צורך להגביל אותה ל-C° 165 בלבד.

מערכות תקשורת של הגשושיות אפשרו קשר עם תחנות קרקע של נאס"א.

על הגשושיות הותקנה מערכת ממוחשבת שהייתה יכולה לקלוט 256 פקודות. היקף זיכרון מחשב היה 500 קילובייט (היקף גדול לטכנולוגיה שהייתה נגישה באותה תקופה). שימוש בזיכרון זה היה נחוץ במיוחד בזמן התקבצות.

על הגשושיות הותקנו 10 מכשירים מדעים בתחומים שונים.

במהלך פעילותם התקבלו נתונים רבים על פעילות השמש.
ימין|ממוזער|200px|מסלול הגשושית
## הליוס 1
הגשושית שוגרה ב-10 בדצמבר 1974 מכן שיגור מס' 41 בנמל החלל קייפ קנוורל בעזרת משגר מדגם טיטן 3E.

לאחר 192 ימים של טיסה הגשושית התייצבה במסלול המיועד. בפברואר 1975 היא עברה קרוב לשמש וטמפרטורה בחלקים מסוימים הגיע ל-C° 127. בהתקרבות השנייה ב-21 בספטמבר הטמפרטורה הגיעה ל-C° 132 וחלק מהמכשירים נפגעו. ב-17 באפריל 1976 היא עברה במרחק 43.432 מיליון ק"מ מהשמש בלבד.

הגשושית פעלה כ-10 שנים. הקשר האחרון היה ב-10 בפברואר 1986.

## הליוס 2
הגשושית שוגרה ב-15 בינואר 1976 מכן שיגור 41 בנמל החלל קייפ קנוורל בעזרת משגר מדגם טיטן 3E. על בסיס הניסיון שנצבר בגשושית בוצעו מספר שיפורים.

לאחר 187 ימים של טיסה הגשושית התייצבה במסלול המיועד. בפברואר 1975 היא עברה קרוב לשמש וטמפרטורה בחלקים מסוימים לטמפרטורה גבוהה מזו שנרשמה בגשושית "הליוס 1" ב-C° 10. בהתקרבות השנייה ב-21 בספטמבר היא עברה במרחק 46.500 מיליון ק"מ מהשמש בלבד.

הגשושית פעלה כ-4 שנים. הקשר האחרון היה ב-3 במרץ 1980.

## קישורים חיצוניים

*תיאור משימה באתר מכון מקס פלנק
* תיאור גשושית הליוס 1 באתר נאס"א
* תיאור גשושית הליוס 2 באתר נאס"א

קטגוריה:לוויינים אמריקאיים
קטגוריה:לוויינים גרמניים
סוס היער השחור

**סוס היער השחור** הוא גזע גרמני בסכנת הכחדה של סוס דראפט (draft horse) קל עד בינוני מהיער השחור.

## היסטוריה
גידול סוסים ביער השחור – במה שהיום באדן-וירטמברג – מתועד מתחילת המאה החמש עשרה.

אגודת הגזעים, Schwarzwälder Pferdezuchtgenossenschaft, הוקמה בשנת 1896 עבור גזע זה והוקמה מחדש בשנת 1990 לאחר סגירתה.

לפי הספירה האחרונה אוכלוסיית סוסי היער השחור כוללת כ-90 סוסי הרבעה (זכרים) ו-1,100 סוסות (נקבות).

## מאפיינים
סוס היער השחור תמיד בעל רעמה בהירה ופרווה (מעיל פרווה) בגווני ערמון הנָעִים בין ערמון בהיר לכהה, בפרטים מסוימים הפרווה כהה ונדמה שהיא שחורה. צווארו קצר וחזק, ראשו קצר, כתפיו משופעות, גופו שרירי, רגליו ללא נוצות (פרווה ארוכה יותר בחלק התחתון של הרגל) ופרסותיו רחבות.

## שימושים
סוס זה נועד במקור להיות סוס עבודה, הוא משמש כיום למשיכת כרכרות ולרכיבה.

## גלריה

קובץ:Marbach Schwarzwälder Profil.jpg
קובץ:Marbach Schwarzwälder geht los.jpg
קובץ:Marbach Schwarzwälder Fenster 1.jpg
קובץ:Marbach Schwarzwälder Galopp.jpg
קובץ:Schwarzwälder Kaltblüter vor Langholzwagen.jpg
קובץ:Marbach Schwarzwälder wird angetrieben.jpg
קובץ:Marbach Schwarzwälder Fenster 2.jpg
קובץ:Marbach Schwarzwälder Kopf.jpg
קובץ:Schwarzwälder Kopf hoch.jpg
קובץ:Preisverleihung Schwarzwälder.jpg
קובץ:Schwarzwaelder horsing around.jpg
קובץ:Schwarzwaelder-hengst.jpg
קובץ:Schwarzwälder Fuchs in koolzaad.jpg
קובץ:Schwarzwaelder Rocco.jpg
קובץ:Magical creature.jpg
קובץ:Pferdeschlitten.jpg


## קישורים חיצוניים

## הערות שוליים

קטגוריה:גזעי סוסים
מבצע כתר המערב

**מבצע כתר המערב** הוא פשיטה של אוגדה 98 שנערכה במרץ 2024 על שכונת "מדינת חמד" בה חוסלו 58 מחבלים, נעצרו כ-300 מחבלים מחמאס ומהג'יהאד האסלאמי, ונחשפו תשתיות טרור. בקרב נהרגו 2 חיילים ישראלים.

## מהלך המבצע
במהלך הלחימה בח'אן יונס התקבל מודיעין כי מחבלים נמלטו מהקרב אל "מדינת חמד", שכונה במימון קטר, בה קיימות תשתיות טרור. צה"ל הקים ציר פינוי הומניטרי, דרכו פונו בסך הכל יותר מ-8,500 תושבים, בהם כ-300 מחבלים, מתוכם 85 מחבלים שהיו מעורבים במעשי הטבח ב-7 באוקטובר. הכוחות חילקו חבילות מזון לתושבים המפונים לרגל חודש הרמדאן וברכות חג מצה"ל.

המבצע החל בלילה שבין ה-2 ל-3 במרץ 2024, אז חיל האוויר פתח ב-50 תקיפות במשך כ-6 דקות. לאחר מכן אוגדה 98 נכנסה בחשאי למתחם, וצוותי הקרב של חטיבת גבעתי וחטיבה 7 כיתרו את השכונה. במהלך התנועה לכיתות השכונה, נהרג לוחם המילואים דניס יקימוב ז"ל מהפלוגה המסייעת של גדוד 17, שנלחם תחת פיקוד חטיבה 7. 

לוחמי הקומנדו פשטו רגלית על תשתיות הטרור, כולל מחסני אמצעי לחימה, דירות מסתור ותשתיות של בכירי חמאס. הכוחות, בשיתוף יחידה 504 ושב"כ, עצרו כ-250 מחבלים בשכונה. ב-6 במרץ נהרג לוחם יחידת עוקץ מפיצוץ מטען במהלך היתקלות מול מחבלים בשכונה. בקרב נפצעו קשה שלושה לוחמים מחטיבת הקומנדו ושני לוחמים מיחידת עוקץ.

בהמשך המבצע פשטו לוחמי יחידת אגוז על תשתיות טרור ואיתרו אמצעי לחימה, חיסלו עשרות מחבלים ועצרו מחבלים שנכנעו לכוחות. במהלך הסריקות מחבלים פתחו באש לעבר הלוחמים, החיילים איתרו אותם באמצעות רחפן והשיבו ירי. הלוחמים שיגרו טיל מטאדור לעבר החדר בדירה בו שהה המחבל, תוך הימנעות מפגיעה באישה ושני ילדים ששהו בחדר הסמוך. בנוסף, במהלך הפעילות פשטו לוחמי יחידת אגוז על משרדו של סמג"ד בחטיבת ח'אן יונס, אחמד כלאב.

ב-14 במרץ הפלסטינים דיווחו כי כוחות צה"ל נסוגו משכונת חמד. ב-25 במרץ הודיע דובר צה"ל כי הלוחמים סיימו פעילות של כעשרה ימים בשכונת חמד, במהלכה בוצעו למעלה ממאה תקיפות אוויריות. במהלך הקרב מצאו לוחמי חטיבת הקומנדו מיקרו-תבור שהיה נשקו האישי של מפקד חטיבת הנח"ל יהונתן שטינברג, אשר נפל בקרב בזמן טבח שבעה באוקטובר.

## קישורים חיצוניים
* 
* 
* 
* 

## הערות שוליים

קטגוריה:ח'אן יונס: קרבות
כתר המערב
כתר המערב
קטגוריה:קרבות חטיבה 7 במלחמת חרבות ברזל
קטגוריה:2024 ברצועת עזה
ליל מאבו

**מת'יו פיטר דה לוקה** (באנגלית: **Matthew Peter DeLuca**; נולד ב-4 באפריל 2005) הידוע בשם הבמה שלו **ליל מאבו** (**Lil Mabu**), הוא ראפר ממנהטן, ניו יורק.

## קריירה
מאבו החל את קריירת הראפ שלו ב-2018. הוא משך תשומת לב עם יציאת השיר שלו "Miss Me" בשנת 2020. בשנת 2022, השיר שלו "No Snitching" בשיתוף פעולה עם Dusty Locane, הפך ליותר ויותר פופולרי באפליקציית המדיה החברתית TikTok. מיקסטייפ הבכורה של מאבו, "*Double M's"*, שוחרר ב-30 ביוני 2022.

ב-23 בדצמבר 2022, שחרר שיר בשם "Throw" בהשתתפות הראפר הניו יורקי DD Osama, שהיה הקליפ הטרנדי ביותר ביוטיוב במשך שבוע בזמן יציאתו לאור.

במאי 2023 מאבו הוציא את השיר "Mathematical Disrespect" . שהגיע למיקום גבוה במצעדי המוזיקה בארצות הברית, בריטניה ואירלנד.

ב-17 באוקטובר 2023, מאבו והראפרית כרישאן רוק הוציאו את השיר "Mr. Take Ya Bitch" , שיר דיס שמכוון לראפר Blueface. הוא התברג במהירות במצעד ה-R&B/היפ-הופ החמים של בילבורד והגיע לשיא במקום ה-33, במצעד 50 המובילים של TikTok ''Billboard'' הגיע בשיא למקום הראשון ב-2 בנובמבר 2023.

ב-21 בדצמבר 2023, מאבו והראפר פאביו פוריין פרסמו את השיר "Teach Me How To Drill", בליווי קליפ, שהיה בנקודה מסוימת הווידאו קליפ הפופולרי ביותר ביוטיוב.

בנוסף, מאבו עבד עם אמנים כמו PnB רוק, ו-Kay Flock.

## דיסקוגרפיה
### מיקסטייפים

## קישורים חיצוניים

## הערות שוליים

קטגוריה:ראפרים אמריקאים
קטגוריה:אמריקאים שנולדו ב-2005
נפאז'

ממוזער|יישום על עוגת תפוחי עץ
ממוזער| טארט פירות מכוסה נפאז'.
ממוזער| קאפקייקס בציפוי נאפאז' ושקדים.
**נפאז** (בצרפתית: **Nappage**) **זיגוג ריבה**, **זיגוג פקטין** או **זיגוג משמש** היא טכניקת זיגוג המשמשת להכנת מאפים.

## מאפיינים

נפאז' משמש לכיסוי (או ציפוי) פירות על טארט פירות או מוצרי מאפה אחרים, כדי להפוך את חתיכות הפרי למבריקים, למנוע מהם להתייבש ולהפחית חמצון (למשל, השחמה או השחרה של פירות חתוכים).

נפאז' הוא זיגוג שקוף, לעיתים בגוון צהבהב (תלוי ביצרן), בדרך כלל בעל טעם נייטרלי (אם כי ניתן למצוא אותו גם בטעמים עדינים של פירות), עמיד בקירור ובהקפאה, שאינו נספג במוצר והוא מעניק לו מראה מבריק ומלוטש.

## יישום
החומר הפעיל שנותן לנפאז' את תכונות הזיגוג שלו הוא פקטין, חומר ג'ל המופיע באופן טבעי בפירות. באופן מסורתי, נפאז' נעשה באמצעות ריבת משמש מדוללת במים ליצירת זיגוג שקוף, מעט בצבע משמש, אם כי ניתן להשתמש במקום גם בג'לי דומדמניות אדומות כדי להדגיש את צבעם של פירות אדומים. ניתן להכין נפאז' נייטרלי (ללא טעם המשמש) על ידי ערבוב פקטין טהור עם מים וחומצה ציטרית (או מיץ לימון) וחימום ל-45 מעלות צלזיוס, מה שמזרז את תגובת היווצרות הג'ל, ויוצר בסיס שאליו מגוון טעמים או צבעים ניתן להוסיף כסוכנים. פקטין NH (מגוון של פקטין דל מטוקסיל) משמש בדרך כלל בשל "יכולת ההפיכה התרמית" שלו, מה שאומר שזיגוג שנעשה באמצעותו ניתן ליישם ולהמיס מחדש מספר פעמים. זה שימושי בהקשר מסחרי שבו ניתן להכין נפאז' במנות גדולות.

## שימושים
נפאז' מיושם בדרך כלל על מאפים מוגמרים באמצעות מברשת מאפה או טפטוף במקום הברשה כדי להבטיח שכבה אחידה. הנפאז' מיושם קריר על פירות קרים, אחרת, אם זה מיושם בעודו העוגה או הפירות חמים, הזיגוג מתעבה לשכבת ג'ל בזמן שהמאכל מתקרר.

## אטימולוגיה
נפאז' היא מילה צרפתית, שמשמעותה 'ציפוי' או 'כיסוי', ונגזרת מהמילה napper, שמשמעותה "לכסות משהו ברוטב".

## הערות שוליים

קטגוריה:אפייה